৭ই মার্চ যেভাবে বিশ্বের ঐতিহ্য | Desh Review
Home ফিচার ৭ই মার্চ যেভাবে বিশ্বের ঐতিহ্য
৭ই মার্চ যেভাবে বিশ্বের ঐতিহ্য
‘এবারের সংগ্রাম স্বাধীনতার সংগ্রাম, এবারের সংগ্রাম মুক্তির সংগ্রাম’ ১৯৭১ সালের ৭ই মার্চ তৎকালীন রেসকোর্স ময়দানে বঙ্গবন্ধু শেখ মুজিবুর রহমান বজ্রকণ্ঠে ঘোষণা করেছিলেন বাঙালি জাতিসত্তার স্বাধীনতার আকাঙ্খা। ১৮ মিনিটের ওই অবিস্মরণীয় ভাষণ বাংলার মুক্তিকামী আপামর জনতাকে দিয়েছিল তুঙ্গস্পর্শী প্রেরণা। কালজয়ী সেই ভাষণ স্বাধীনতা মন্ত্রে উজ্জীবিত করেছিল বিশ্বের মানচিত্রে নতুন ইতিহাস সৃষ্টি-উন্মুখ একটি জাতিকে। ৭ই মার্চের বঙ্গবন্ধুর সেই তেজোদীপ্ত আমাদের ইতিহাসের অনবদ্য অধ্যায় হয়েই ছিল এত দিন। বাঙালির গর্বের সেই ধনকে ইউনেস্কো ‘বিশ্ব ঐতিহ্য দলিল’ বলে স্বীকৃতি দেওয়ায় ঐতিহাসিক ভাষণটি এখন বিশ্বের ঐতিহ্য।
ইউনেস্কোর মহাপরিচালক ইরিনা বোকোভা গত বছরের ৩০ অক্টোবর বঙ্গবন্ধুর ভাষণ তাদের মেমোরি অব দ্য ওয়ার্ল্ড ইন্টারন্যাশনাল রেজিস্টারে অন্তর্ভুক্ত হয়েছে সেই সিদ্ধান্ত জানান। ﻿